Maria Ouspenskaya

Maria Alekseyevna Ouspenskaya (en , transliterado Mariia Alekseevna Uspenskaia), nada en Tula o 29 de xullo de 1876 e finada nos Ánxeles o 3 de decmebro de 1949, foi unha actriz e profesora de interpretación rusa.Nissen, Axel. 2006. Actresses of a Certain Character: Forty Familiar Hollywood Faces from the Thirties to the Fifties. Illustrated ed. Jefferson, NC: McFarland & Co.; , p. 141. Acadou sona de nova como actriz de teatro en Rusia e de vella en filmes de Hollywood.Obituary for Maria Ouspenskaya, Variety, 7 de decembro de 1949; páx. 63.

 Traxectoria 
Ouspenskaya naceu en Tula, Imperio Ruso, e estudou canto en Varsovia e interpretación en Moscova. Foi membro fundadora de First Studio, un estudio de teatro do Teatro da Arte de Moscova. Alí recibiu clases de Konstantin Stanislavsky e do seu axudante Leopold Sulerzhitsky.Benedetti, Jean. Stanislavski: His Life and Art (revised edition, 1999; original edition published in 1988). Londres: Methuen; , pp. 209–211

O Teatro da Arte de Moscova viaxou amplamente por Europa e cando chegou a Nova York en 1922, Ouspenskaya decidiu quedar alí. Actuou con frecuencia en Broadway durante a seguinte década. Deu clases de interpretación no American Laboratory Theatre e en 1929, xunto con Richard Boleslawski, o seu colega no Teatro da Arte de Moscova fundou a Escola de Arte Dramática de Nova York. Un dos alumnos de Ouspenskaya durante este período foi Anne Baxter, daquela unha adolescente descoñecida.

Aínda que xa aparecera nalgúns filmes mudos rusos moitos anos atrás, Ouspenskaya mantívose afastada de Hollywood ata que os problemas económicos da súa escola a forzaron a procurar xeitos de amañar as súas finanzas. Segundo os anuncios da revista Popular Song na década de 1930, arredor desta época tamén abriu a Maria Ouspenskaya School of Dance on Vine Street nos Ánxeles. Entre os seus alumnos estaba Marge Champion, modelo para a Brancaneves de Disney.

A pesar do seu forte acente ruso, atopou traballo en Hollywood interpretando personaxes europeas de diferentes orixes. O seu primeiro papel en Hollywood foi en Dodsworth (1936), que lle proporcionou unha candidatura ao Óscar á mellor actriz secundaria,Robinson, Harlow. 2007. Russians in Hollywood, Hollywood's Russians: Biography of an Image. Boston: Northeastern UP; , páx. 81 cunha das interpretacións máis breves que conseguiu unha candidatura. Recibiu unha segunda candidatura polo seu papel en Love Affair (1939).

Interpretou a Maleva, unha vella botadora de cartas romaní nos filmes de terror The Wolf Man (1941) e Frankenstein Meets the Wolf Man (1943). Outros filmes en que apareceu foron The Rains Came (1939), Waterloo Bridge (1940), Beyond Tomorrow (1940), Dance, Girl, Dance (1940), The Mortal Storm (1940), Dr. Ehrlich's Magic Bullet (1940) e Kings Row (1942).

Ouspenskaya faleceu varios días despois de sufrir un infarto e recibir queimauras nun incendio, posiblemente causado ao quedar durmida mentres fumaba un cigarro. Foi enterrada no Forest Lawn Memorial Park Cemetery de Glendale.

 Filmografía 
 Ano  Título  Personaxe 1936  Dodsworth  Baroness Von Obersdorf 1937  Conquest  Countess Pelagia Walewska 1939  Love Affair  Grandmother 1939  The Rains Came  Maharani 1939  Judge Hardy and Son  Mrs. Judith Volduzzi 1940  Dr. Ehrlich's Magic Bullet  Franziska Speyer 1940  Beyond Tomorrow  Madam Tanya 1940  Waterloo Bridge  Madame Olga Kirowa 1940  The Mortal Storm  Mrs. Breitner 1940  The Man I Married  Frau Gerhardt 1940  Dance, Girl, Dance  Madame Lydia Basilova 1941  The Wolf Man  Maleva 1941  The Shanghai Gesture  The Amah 1942  Kings Row  Madame von Eln 1942  The Mystery of Marie Roget  Mme. Cecile Roget 1943  Frankenstein Meets the Wolf Man  Maleva 1945  Tarzan and the Amazons  Amazon Queen 1946  I've Always Loved You  Madame Goronoff 1947  Wyoming  Maria 1949  A Kiss in the Dark  Mme. Karina

 Notas 

Categoría:Nados no óblast de Tula
Categoría:Nados en 1876
Categoría:Finados en 1949
Categoría:Actores de cinema de Rusia
Categoría:Actores de teatro de Rusia